Kurt Nilsen blir dance-artist: Gir ut EDM-låt med Broiler
Tittelsporet fra Kurt Nilsens siste album, «Amazing», kommer ut i en ny og annerledes versjon 10. mars. Sjekk anmeldelsen: Mer «masing» enn «amazing» Den er laget av EDM-duoen Broiler, som har postet en smakebit på Facebook – dansegulvspumpende på et vis som ikke er vanlig i Nilsen-øyemed. Nilsen-manager Jan Fredrik Karlsen forteller at dette ikke er en remiks, men en Broiler-versjon av «Amazing» hvor de har brukt Nilsens vokal fra originalinnspillingen. – En moderne versjon, gjort av folk som jobber med dagens populærmusikk, sier Karlsen. Les også: Ofret seg for kjæresten Han påpeker at Nilsen har flørtet med elektronisk musikk tidligere, og viser til opptredenen med Kygo på Nobelkonserten. – Hva tror du Kurts kjernepublikum vil synes om dette? – Jeg tror de kommer til å bli tilfredsstilt, fordi det er Kurts stemme som bærer låten, slik den gjør på sedvanlig vis. Kanskje vil han nå et nytt publikum også, som ikke har det forholdet til Kurt som mange nordmenn har. Vi er spente! Sett denne? Kurt Nilsen i underskudd Manageren avviser at Nilsen nå prøver å finne fotfeste i EDM-segmentet. – Næh, dette er en one-off, men vi har stor respekt for det Broiler har laget av hits tidligere. Husker du? Kurt tok taxi for 30.050 kroner (saken fortsetter under klippet) Duoen Broiler slo gjennom som DJ Broiler med hitene «Afterski» og «Vannski» i 2012 og 2013. De har senere droppet DJ-prefikset, og gjort det bra som mer seriøse EDM-artister. Låten «Wild Eyes» har over 45 millioner avspillinger på Spotify.
Kanskje ikke årets mest forventede musikalske samarbeid. Men det finner sted.